1. Bežični LAN-ovi
Danas, početkom dvadeset i prvog veka, bežične komunikacije su bez sumnje tehnologija koja se najbrže razvija. Zahtevi za povezivanjem uredjaja bez kablova su sve izraženiji. Bežične LAN-ove srećemo danas u hotelima, na univerzitetima, u industriji, kancelarijama, javnim objektima, i na druga mesta. U materijalu koji sledi koncentrisaćemo se na objašnjenju osnovnih principa rada bežičnih LAN tehnologija tipa: IEEE 802.11 bežični LAN-ovi (WLAN-ovi), često nazvani bežični Ethernet. 
1.1 Bežični u odnosu na žičane LAN-ove
Pre nego što se upustimo u analizu koja se odnosi na specifičnosti protokola kod bežičnih LAN-ova ukazaćemo prvo na njihove arhitekturne specifičnosti. 

1.1.1 Medijum
Prva razlika koja se uočava između žičanih i bežičnih LAN-ova odnosi se na medijum za prenos podataka. Kod žičanih LAN-ova povezivanje host-ova vrši se pomoću žica ili kablova, a kod bežičnih pomoću etra. Kod oba tipa mreže sledeća dva aspekta komuniciranja su važna: tehnikama koje se koriste kod višestrukog pristupa medijumu za prenos i načinima na kojima se ostvaruje komunikacija tipa tačka ka tački. Kod žičanih LAN-ova o problemima koji su tipični za višestruki pristup medijumu (multiple access), tj. konceptu CSMA/CD i pristupu tipa tačka-ka-tački (point-to-point access) smo već govorili kod Ethernet-a (odnosi se na nekomutirane veze). Sa druge strane, kod komutiranih LAN-ova sa ostvarenom komutacijom na nivou veze, komunikacija između host-ova je tipa tačka-ka-tački i potpuni dupleks. 

Kod bežičnih LAN-ova medijum za prenos je vazduh tako da se signal emituje svima (broadcast). Kada host-ovi kod bežičnih LAN-ova međusobno komuniciraju oni dele isti medijum. U retkim situacijama moguće je kreirati između dva bežična host-a komunikaciju tipa tačka-ka-tački koristeći pri tome ograničeni propusni opseg i dve bidirekcione antene. U tekstu koji sledi diskusija biće orijentisana ka rešavanju problema koji se odnose na višestruki pristup medijumu, tj. korišćenju MAC protokola. 
1.1.2 Host-ovi
Kod bežičnih LAN-ova host je uvek povezan na svoju mrežu u tački koja ima fiksnu adresu na nivou veze pri čemu je ta adresa definisana od strane mrežne kartice (network interface card - NIC) instalirane u host-u. Pri ovome treba naglasiti da je moguće premeštati host sa jedne tačke u Internetu na drugu tačku. U ovom slučaju adresa na nivou veze ostaje ista, ali se njegova mrežna adresa menja. No, pre nego što host može da koristi usluge Interneta on mora fizički da se poveže na Internet. 
Kod bežičnih LAN-ova, host nije fizički povezan na mrežu, on se može slobodno premeštati sa jednog mesta na drugo, a pri tome može da korisit usluge (servise) koje pruža ta mreža. To znači da mobilnost host-ova predstavlja ključnu razliku između žičanih i bežičnih mreža. 
1.1.3 Izolovani LAN-ovi
Koncept žičano izolovanih LAN-ova razlikuje se u odnosu na bežično izolovane LAN-ove. Kod žičano izolovanih LAN-ova skup host-ova povezan je preko komutatora na nivou veze. Kod bežičnih izolovanih LAN-ova, nazvani ad hoc mreže, skup host-ova međusobno slobodno komunicira. Koncept komutatora na nivou veze ne postoji kod bežičnih LAN-ova. Na slici 1 prikazani su izolovani LAN-ovi kod oba tipa mreža.

Field Explanation

Version Current version is 0

Type Type of information: management (00), control (01), or data (10)
Subtype Subtype of each type (see Table 3.6)

To DS Defined later

From DS Defined later

More flag When set to 1, means more fragments

Retry ‘When set to 1, means retransmitted frame

Pwr mgt When set to 1, means station is in power management mode
More data ‘When set to 1, means station has more data to send

‘WEP Wired equivalent privacy (encryption implemented)

Rsvd

Reserved





Slika 1. Izolovani LAN-ovi: žičani u odnosu na bežične

1.1.4 Izolovani LAN-ovi
Žičani LAN-ovi se povezuju na druge mreže (tipično je to kod Interneta) preko rutera. Bežični LAN se takođe može povezati na žičani LAN, ili na drugi bežični LAN. Na slici 2 prikazani su načini povezivanja žičanih i bežičnih LAN-ova. 

Slika 2. Povezivanje žičanih i bežičnih LAN-ova sa drugim mrežama     

Kao što se vidi sa slike 2, bežični LAN se naziva infrastrukturna mreža, a povezivanje na žičanu infrastrukturu kakav je Internet, ostvaruje se preko uređaja nazvan tačka-pristupa (access point - AP). Komunikacija između AP-a i bežičnih host-ova se ostvaruje u uslovima koji važe za bežično okruženje, dok se komunikacija između AP-a i infrastrukture dešava u žičanom okruženju. 

1.1.5 Premeštanje između okruženja
Oba LAN-a, žičani i bežični, operativni su na niža dva nivoa TCP/IP skupa protokola. To znači da ako u nekoj zgradi imamo žičani LAN koji je povezan preko rutera ili modema na Internet, tada sve što treba uraditi da bi se prebacili sa žičanog okruženja na bežično okruženje je sledeće: Kao prvo, u svoju PC mašinu treba promeniti mrežni interfejs karticu namenjenu za rad u žičanom okruženju sa mrežnom interfejs karticom projektovana za rad u bežičnom okruženju, a kao drugo, u mrežnoj instalaciji zameniti komutator na nivou veze sa tačkom pristupa – a to je zadatak mrežnog operatora. Kod ove promene, dolazi do promene adrese na nivou veze (menja se mrežna kartica NIC), ali adresa na nivou mreže (IP adresa) ostaje nepromenjena. 

1.1.6 Karakteristike
Postoji nekoliko karakteristika koje su tipične za bežične mreže. Ukazaćemo na neke od njih. 

Slabljenje
Slabljenje elektromagnetnog signala duž prenosnog puta je veliko. Kroz vakuum i slobodan prostor srazmerno je sa d2 (d je rastojanje između predajnika i prijemnika), a u sredinama gde postoje prepreke (industrijski ambijent ili naseljene sredine) srazmerno je, u najgorem slučaju, sa d3.5. 
Interferencija
Prijemnik može da prima signale ne samo sa namenskog predajnika, nego i sa drugih predajnika koji koriste isti frekventni opseg. 

Višestruka propagacija signala

Prijemnik može da primi više od jednog signala od istog predajnika jer se elektromagnetni talasi reflektuju od objekata kakvi su zidovi, zemlja, i dr. Kao rezultat, do prijemnika pristižu signali sa različitim fazama (signali prolaze različite puteve) što u suštini otežava proces dekodiranja. 

Greške
U odnosu na žičane, kod bežičnih mreža pojava grešaka u prenosu je češća, a takođe i sam postupak detekcije je nešto složeniji. Nivo grešaka se često indirektno procenjuje merenjem odnosa signal-šum (signal to noise ratio - SNR). Ako je odnos SNR veliki, to znači da je signal jači u odnosu na šum (neželjeni signal) pa je lako konvertovati signale u aktuelne podatke. Sa druge strane, kada je SNR mali, signal je slab a šum veliki pa je tada teže izdvojiti podatke. 

1.2 Upravljanje pristupom

Jedan od veoma važnih aspekata u toku rada bežičnih LAN-ova odnosi se na upravljanje pristupom deljivom medijumu za prenos podataka (tj. etru). Kao što je poznato, kod standardnog Ethernet-a pristup medijumu je definisan CSMA/CD algoritmom. Kod ovog metoda svaki host se takmiči da pristupi medijumu, a šalje svoj okvir kada ustanovi da je medijum slobodan. Ako dođe do kolizije, ona se može detektovati, pa se okvir ponovo šalje. Detekcija kolizije kod CSMA/CD se korisit za dve namene. Ako se kolizija detektuje, to znači da okvir nije primljen i da ga treba slati iznova. Ako kolizija nije detektovana, tada prijemnik šalje ACK ili NACK poruku predajniku.

CSMA/CD algoritam kod bežičnih LAN-ova ne radi korektno iz sledeća tri razloga:

1. Da bi detektovao koliziju, host treba istovremeno da predaje i prima (predaje okvir, a prima signal kolizije) što znači da host treba da radi u dupleks režimu rada. Bežični host-ovi nemaju dovoljnu energiju da obavljaju ove aktivnosti jer su obično baterijski napajani uređaji. Drugim rečima, istovremeno bežični host može samo da preda ili prima, a ne i jedno i drugo. Pored toga važno je istaći i sledeće: Kako je amplituda prijemnog signala mnogo manja, veoma je teško realizovati prijemnik koji će izdvojiti prijemni signal od predajnog signala (prijemni signal biće tretiran više kao šum). 

2. Zbog postojanja problema skrivene stanice (hidden station) javljaju se ozbiljni problemi u toku prenosa. Naime, stanica koja predaje je nesvesna da postoji druga stanica koja istovremeno predaje ako između te dve stanice postoji neka prepreka, što znači da detekcija kolizije nije moguća. Na slici 3 prikazan je problem skrivene stanice. Oblast čujnosti (pokrivenosti) stanice B je leva elipsa (sfera u prostoru), tako da svaka stanica koja se nalazi u ovoj oblasti može da čuje stanicu A. Sa druge strane, oblast čujnosti stanice C je prikazan desnom elipsom na slici 3, tako da svaka stanica koja se nalazi u ovoj oblasti može da čuje stanicu C. Ono što treba uočiti je sledeće: Stanica C je van čujne oblasti stanice B, i obratno, B je van čujne oblasti C. Stanica A se nalazi u oblasti čujnosti kako stanice B tako i C. Pretpostavimo sada da stanica B šalje podatke stanici A. U toku prenosa i stanica C počinje sa slanjem podataka stanici A. Pošto C ne vidi B, ona zaključuje da je medijum za prenos slobodan i zbog toga počinje sa prenosom. Kao rezultat, dolazi do kolizije u tački A.

3. Rastojanje između stanica može biti veliko. Feding signala može da dovede do toga da jedna stanica ne može da osluškuje drugu koja se nalazi na drugom kraju. 
Da bi se izbegli ovi problemi kod bežičnih LAN-ova korisit se tehnika CSMA/CA (Carrier Sence Multiple Access with Collision Avoidance).

Slika 3. Problem skrivenih terminala             

1.3  IEEE 802.11

Organizacija IEEE je definisala specifikacije (u formi standarda) za WLAN-ove, nazvane IEEE 802.11. Ovim specifikacijama definišu se karakterisitke sistema na fizičkom nivou i na nivou veze. U nekim zemljama kao sinonim za WLAN koristi se termin Wi Fi (Wireless Fidelity).
1.3.1  Arhitektura

Standardom IEEE 802.11 definisana su sledeća dva tipa servisa (usluga):

a) Skup osnovnog servisa (basic service set - BSS), i

b) Prošireni skup servisa (extended service set - ESS).

1.3.2   Osnovni skup servisa

IEEE 802.11 definiše BSS kao gradivni blok WLAN-a. BSS se sastoji od stacionarnih ili mobilnih bežičnih stanica i opciono centralne bazne stanice, poznata kao tačka-pristupa (access point- AP). Na slici 4 prikazana su dva skupa ovog standarda. 
BSS bez AP-a je samostalna mreža koja ne može slati podatke drugim BSS-ovima. Za ovaj tip mreže kažemo da karakteriše ad-hoc arhitektura. Kod ad-hoc arhitekture stanice mogu formirati mrežu bez potrebe da postoji AP, pri čemu se stanice mogu međusobno locirati i složiti (dogovoriti) da budu deo BSS-a. 
BSS-ovi kod kojih postoji AP nazivaju se infrastrukturne mreže.
[image: image4.png]BSS: Basic service set

Station Station

S =
Station Station
Ad hoc network (BSS without an AP)



   [image: image5.emf]
Slika 4. Skupovi osnovnih servisa

1.3.3  Prošireni skup servisa

ESS čine dva ili veći broj BSS-ova koji imaju AP-e. U ovom slučaju BSS-ovi su povezani preko distribucionog sistema, koji je obično izveden kao žičani (wired LAN). Distribucioni sistem povezuje AP-ove od BSS-ova. Standardom IEEE 802.11 ne ograničava se obim distribucionog sistema; on može biti bilo koji IEEE LAN kakav je recimo Ethernet. Treba naglasiti da ESS koristi dva tipa stanica: mobilne i stacionarne. Mobilne stanice su standardne stanice u okviru BSS-a. Stacionarne stanice su AP stanice koje su deo žičanog LAN-a. Na slici 5 prikazan je ESS.

Slika 5. Prošireni skupovi servisa

Kada su BSS-ovi povezani, stanice koje se nalaze na međusobno vidljivom rastojanju mogu međusobno komunicirati bez posredstva AP-a. Komunikacija između dve stanice koje pripadaju različitim BSS-ovima obično komuniciraju preko AP-ova.
1.3.4  Tipovi stanica
U zavisnosti od stepena mobilnosti kod WLAN-ova, standardom 802.11 se definišu sledeća tri tipa stanica:

i) bez mobilnosti (no-transition),

ii) mobilnost u okviru BSS-a (BSS transition), i

iii) mobilnost između ESS-a (ESS transition mobility).

Stanica tipa no-transition ne karakteriše mobilnost i stacionarnog je tipa. To znači da se ona, u krajnjem slučaju, može premeštati samo u okviru BSS-a. Stanica koju karakteriše BSS mobilnost može se premeštati iz jedne BSS mreže u drugu, ali je ta mobilnost ograničena u okviru jednog ESS-a. Stanica se može premeštati sa jednog ESS-a na drugi, ali se u toku selibde standardom 802.11 ne garantuje neprekidna (kontinualna) komunikacija. 
1.4  MAC podnivo

Kod protokola 802.11 postoje sledeća dva različita MAC podnivoa: 
1) Distribuirana koordinisana funkcija (distributed coordination function - DCF), i 
2) Tačkasto koordinisana funkcija (point coordination function - PCF).

Na slici 6 prikazan je odnos između ova dva MAC podnivoa, LLC podnivo i fizički nivo. 
[image: image7.emf]
Slika 6. MAC nivoi kod standarda 802.11           
1.4.1 Distribuirana koordinisana funkcija
Jedan od dva protokola definisan od strane IEEE na MAC podnivou naziva se DCF. Kao metod pristupa mreži DCF koristi CSMA/CA. 

Kolizije kod bežičnih mreža, koje svoj princip rada zasnivaju na CSMA/CA metodi pristupa, izbegavaju se korišćenjem sledeće tri strategije (vidi sliku 7): 
a) razmakom između okvira (interframe space - IFS),
b) prozorom za izbegavanje sudara (contention window), i

c) pozitivnom potvrdom (acknowledgment).

Slika 7. Dijagram toka upravljanja kod CSMA/CA pristupa

i) IFS kolizije izbegavaju se na taj način što se ne dozvoljava početak prenosa odmah nakon prve detekcije da je kanal slobodan. To znači da kada se detektuje prvi trenutak kada je kanal slobodan čeka se (ne vrši prenos) određeni vremenski period nazvan IFS. Vreme definisano od strane IFS-a omogućava signalu poslatom sa udaljene stanice da pristigne do željene stanice. Nakon isteka IFS-a stanica može da šalje. Promenljivi IFS se može koristiti radi određivanja prioriteta stanica ili tipova okvira koji se predaju. Tako na primer, stanica kojoj je dodeljen kraći IFS ima viši prioritet. 
ii) Contention window – odnosi se na iznos vremena koje se deli na slotove. Stanica koja je spremna za predaju izabira proizvoljni broj slotova kao svoje odgovarajuće vreme čekanja pre početka prenosa. Broj slotova u prozoru menja se po binarnoj eksponencijalnoj back-off strategiji. To znači da se prozor prvo postavlja na jedan slot, a zatim se duplira svaki put kada stanica ne može da detektuje slobodan kanal nakon isteka IFS vremena. Ono što je važno istaći je sledeće: Stanica treba da osluškuje kanal nakon svakog vremenskog slota. No, kada stanica ustanovi da je kanal zauzet, ona ne restartuje proces nego samo stopira tajmer, a restartuje ga kada ustanovi da je kanal slobodan. Na ovaj način prioritet u opsluživanju ima ona stanica koja je najduže čekala (vidi sliku 8).

Slika 8. Contention window
iii) Acknowledgment – i pored svih preduzetih predostrožnosti može da dođe do kolizije kod bežičnog prenosa podataka. Koristeći pozitivnu potvrdu (positive acknowledgment) i tajmer koji odbrojava istek vremena (time out) može se obezbediti garancija da je prijemnik prihvatio okvir. 

Razmena poruka u vremenu

Na slici 9 prikazana je razmena okvira podataka i upravljačkih okvira tokom vremena.

[image: image10.emf]
Slika 9.  CSMA/CA i NAV

Aktivnosti koji se preduzimaju su sledeće:

1. Pre slanja okvira, izvorišna stanica osluškuje medijum proverom energetskog nivoa noseće učestanosti 

   a) kanal koristi perzistentnu strategiju sa back-off (uzdržavanjem) sve dok kanal ne postane slobodan

   b) nakon što je stanica ustanovila da je kanal za prenos slobodan, stanica čeka (uzdržava se od prenosa) još za određeni vremenski period koji se naziva distributed interframe space (DIFS) pa nakon toga stanica predaje upravljački okvir (control frame) nazvan request to send, RTS.

2. Nakon prijema RTS, prijemnik se uzdržava od prenosa za vremenski period short interframe space, SIFS. Nakon isteka SIFS-a odredišna stanica predaje upravljački okvir nazvan clear-to-send, CTS. CTS je namenjen izvorišnoj stanici, a ukazuje na to da je odredišna stanica spremna za prijem podataka. 
3. Izvorišna stanica počinje sa predajom podataka nakon isteka SIFS-a.

4. Nakon prijema okvira odredišna stanica sačeka vremenski period koji odgovara SIFS-u, i tek nakon toga šalje potvrdu (acknowledgment- ACK) kojom se obaveštava izvorišna stanica da je okvir primljen korektno. Kod ovog protokola je neophodna potvrda prijema jer predajna stanica nema mogućnost da proveri da li je okvir korektno pristigao na strani odredišta. U slučaju da dodje do kolizije nedostatak prijema ACK-a je znak da prenos nije bio korektan. Nakon određenog vremenskog perioda počinje se ponovo od koraka 1.

Mrežno alokacioni vektor

Standardno pitanje koje se postavlja čitaocu je sledeće: Na koji način druge stanice ne dozvoljavaju slanje podataka ako je jedna od stanica dobila pravo pristupa nad medijumu za prenos (etru)? Drugim rečima, na koji način se obezbedjuje aspekt protokola koji se odnosi na izbegavanje kolizije (collision avoidance). Odgovor na ovo pitanje se nalazi u uvođenju NAV. 
Kada stanica predaje okvir RTS, u tom okviru se sadrži i informacija koja ukazuje na to koliko je vremena potrebno predajnoj stanici da okupira (zauzme ili zadrži) kanal. Stanice koje su kandidati za predaju i za koje je ova informacija od važnosti aktiviraju svoj tajmer nazvan network allocation vector, NAV, koji ukazuje na to koliko je vremena potrebno da prođe pre nego što je svim stanicama ponovo dozvoljeno da provere zauzetost kanala. Svaki put kada stanica pristupa sistemu i šalje RTS okvir druge stanice aktiviraju svoj NAV. Drugim rečima, svaka stanica, pre nego što oslušne fizički medijum mora da proveri da li je on pasivan, i to radi tako što prvo proverava da li je isteko njen NAV period. Na slici 9 prikazana je ideja korišćenja NAV-a.
Kolizija u toku handshaking-a
Pitanje koje se sada postavlja je sledeće: Šta će se desiti ako u toku predaje upravljačkih okvira RTS i CTS dođe do kolizije? Ovaj vremenski period se naziva handshake period. Primera radi, analizirajmo sledeću situaciju: Neka dve ili veći broj stanica pokuša istovremenu predaju RTS okvira. U tom slučaju za upravljačke okvire kažemo da su u koliziji. Ipak, pošto ne postoji mehanizam za detekciju kolizije, predajnik će usvojiti strategiju da je došlo do kolizije ako za određeni vremenski period ne primi CTS okvir od strane prijemnika. U ovom slučaju kažemo da se primenjuje back-off strategija, pa zbog toga će predajnik ponovo pokušati sa predajom.
Problem skrivene stanice
Problem skrivene stanice se rešava korišćenjem handshake okvira RTS i CTS. Kao što se vidi sa slike 3, RTS poruka od stanice B dopire do stanice A, ali ne i do stanice C. No, kako se B i C nalaze u oblasti pokrivanja A, to CTS poruka koja sadrži podataka o trajanju prenosa podataka od B ka A, dolazi i do C. Nakon prijema CTS, stanica C zna da neka druga skrivena stanica korisit kanal i odlaže predaju sve dok ne istekne specificirani vremenski period. 
1.4.2 Tačkasto koordinisana funkcija - PCF
Tačkasto koordinisana funkcija predstavlja opcioni metod pristupa medijumu koji se može implementirati kod infrastrukturne mreže (ne i kod ad hoc). On se implementira na vrhu DCF-a i koristi se kod vremensko kritičnih (time sensitive) prenosa (vidi sliku 6). PCF je centralizovani metod kružne prozivke kod koga ne dolazi do kolizije (centralized contention free polling access method). Kod ovog metoda AT kružno proziva stanice. Prozvana stanica ako ima spremnu poruku predaje je AP-u. 
Da bi se ostvario prioritet u opsluživanju PCF-a u odnosu na DCF definisan je još jedan interframe prostor (vremenski period) nazvan PIFS. PIFS (PCF IFS) je kraći u odnosu na DIFS. To znači da ako istovremeno stanica želi da korisit samo DFC a AT želi da koristi PCF, AT će imati prioritet. 

Zbog višeg prioriteta PCF-a u odnosu na DCF, stanice koje koriste DCF mogu da ne dobiju pravo upravljanja nad medijumom. Da bi se izbegla ova situacija izveden je repetitivni interval čiji je zadatak da zadovolji potrebe PCF saobraćaja kod koga ne dolazi do sudara (contention free PCF), kao i DCF saobraćaja kod koga se javlja sudar (contention based DCF). Repetitivni interval se ponavlja neprekidno, a počinje se specijalnim upravljačkim okvirom nazvan beacon frame. Kada stanice prime beacon okvir, one aktiviraju svoje NAV u trajanju od contention free perioda u toku intervala repeticije. Na slici 10 prikazan je primer repetitivnog intervala. 

[image: image11.emf]
Slika 10. Primer repetitivnog intervala 
U toku repetitivnog intervala, PC (point controler) može poslati okvir prozivke (poll frame) da primi podatke, pošalje ACK, primi ACK, ili da obavi bilo koju kombinaciju pomenutih aktivnosti. Na kraju contention free perioda PC predaje CF end (contention free end) okvir kako bi omogućio contention based stanicama da koriste medijum.
1.5  Fragmentacija

U principu bežični prenos je veoma nepouzdan pa se zbog toga oštećeni okviri moraju ponovo slati. Na nivou protokola se zbog toga preporučuje fragmentacija, koja se odnosi na deobu okvira velokog obima na manje. Naime, efikasnije je ponovo slati manje okvire nego velike.

1.5.1   Format okvira

Okvir na MAC nivou čine devet polja (vidi sliku 11).

Slika 11. Struktura MAC okvira

i) Frame control (FC): ovo polje je obima dva bajta i definiše tip okvira i druge upravljačke informacije. U tabeli 1 dato je objašnjenje svakog pod-polja u okviru FC-a. 

[image: image1.emf]
Tabela 1. Pod-polja kod FC-a

ii) D: kod svih tipova okvira, sa izuzetkom jednog, ovo polje definiše trajanje prenosa koje se koristi da postavi vrednost NAV-a. Kod jednog upravljačkog (control) okvira ovo polje definiše ID okvira.

iii) Addresses: postoje četiri adresna polja, svako obima šest bajta. Značenje svakog adresnog polja zavisi od vrednosti ToDS i FromDS pod-polja (biće objašnjeno kasnije).

iv) Sequence control: ovo polje često se naziva SC polje i definiše 16-bitnu vrednost. Prva četiri bita određuju broj fragmenta, a zadnja 12 bita određuju redosledni broj, koji je isti u svim fragmentima, tj. redosledni broj okvira koji se koristi kod toka upravljanja (flow control).

v) Frame body: kada je vrednost ovog polja u opsegu od 0-2312 bajta, ono sadrži informaciju koja se bazira na tipu i podtipu definisanim od strane FC polja.

vi) FCS: polje obima 4 bajta, sadrži informaciju o detekciji greške putem CRC-32 polinoma.
1.5.2 Tipovi okvira

Kod WLAN-ova definisani standardom IEEE 802.11 postoje sledeće tri kategorije okvira:

a) management okviri: koriste se za inicijalizaciju komunikacije između stanica i AP-ova.

b) control okviri: namenjeni su za pristup kanalu i slanje acknowledging okvira. Na slici 12 prikazani su formati control okvira.

Slika 12. Control okviri

Kod upravljačkih okvira vrednost type podpolja (vidi tabelu 1) je 01, a vrednosti subtype polja kod control okvira prikazani su u tabeli 2.
Tabela 2. Vrednosti subtype polja kod control okvira

c) data okviri: ovi okviri se koriste za prenos podataka i upravljačke (control) informacije.

1.5.3 Adresni mehanizmi

Adresni mehanizam kod IEEE 802.11 specificira četiri slučaja, koji su definisani vrednošću markera u FC polju, ToDS i FromDS. Svaki marker može biti postavljen na 0 ili 1, što dovodi (rezultira) da postoje četiri različite situacije. Interpretacija četiri adrese (adresa 1 do adresa 4) kod MAC okvira zavisi od vrednosti ovih markera (vidi tabelu 3).

Tabela 3. Adrese

Naglasimo da se adresa 1 uvek odnosi na adresu narednog uređaja do koga pristiže okvir. Adresa 2 uvek predstavlja adresu prethodnog uređaja sa koga je poslat okvir. Adresa 3 je adresa konačne odredišne stanice osim ako ona nije definisana adresom 1 ili ako početna izvorišna adresa nije definisana adresom 2. Adresa 4 je adresa polazne (početne) izvorne stanice kada je distribuirani sistem izveden kao bežični.

Slučaj 1: 00 – U ovom slučaju, ToDS = 0 i FromDS = 0. Ovo znači da okvir nije usmeren ka distribuiranom sistemu (ToDS = 0) i ne dolazi od distribucionog sistema (FromDS = 0). Okvir ide od jedne stanice u BSS-u ka drugoj bez da prođe kroz distribucioni sistem. Adrese su prikazane na slici 13. 

Slučaj 2: 01 – U ovom slučaju, ToDS = 0 i FromDS = 1. Ovo znači da okvir dolazi od distribucionog sistema (FromDS = 1). Okvir dolazi od AP i usmeren je ka stanici. Adrese su prikazane na slici 13. Naglasimo da se adresa 3 odnosi na početni predajnik okvira koji se nalazi u drugoj BSS. 
Slučaj 3: 10 – U ovom slučaju, ToDS = 1 i FromDS = 0. Ovo znači da je okvir usmeren ka distribucionom sistemu (ToDS = 1). Okvir ide od stanice ka AP. Početnoj stanici se predaje ACK. Adrese su prikazane na slici 13. Naglasimo da adresa 3 predstavlja konačno odredište okvira u disrtibucionom sistemu. 
Slučaj 4: 11 – U ovom slučaju, ToDS = 1 i FromDS = 1. Ovo situacija je tipična kada je distribucioni sistem bežični. Okvir prelazi sa jedne AP na drugu AP. U ovom slučaju potrebne su četiri adrese, a to su: početni predajnik, konačno odredište, i dva AP-a koji su na prenosnom putu susedni. Adrese su prikazane na slici 13. 

Slika 13. Mehanizmi adresiranja

1.6 Problemi koji prate nevidljive i izložene stanice
Ukazaćemo sada na probleme koji prate nevidljive i izložene stanice.

1.6.1  Problem nevidljive stanice

Na slici 14 dat je primer nevidljive stanice. Stanica B ima oblast pokrivanja prikazana levom sferom (ovalom). Pri tome, svaka stanica koja se nalazi u ovoj oblasti pokrivanja može da čuje stanicu B. Stanica C ima oblast pokrivanja prikazana desnom sferom, tako da svaka stanica koja se nadje u ovoj oblasti pokrivanja može da čuje bilo koji signal koji se emituje od strane stanice C. Stanica C se nalazi van oblasti pokrivanja stanice B, i obratno B se nalazi van oblasti pokrivanja stanice C. Ipak stanica A se nalazi u oblast koju pokrivaju stanice B i C, tako da A može da čuje signal koji se predaje kako od B tako i od C.

Slika 14. Problem skrivene stanice

Usvojišemo da stanica B predaje podatke stanici A. Na sredini prenosa stanica C takodje počinje da šalje podatke stanici A. Treba pri ovome naglasiti da je stanica C van oblasti pokrivanja stanice B, tako da signal koji se predaje od stanice B ne može da stigne do stanice C. Zbog ovoga stanica C zaključuje da je medijum slobodan. Zbog toga stanica C šalje podatke ka stanici A što dovodi do kolizije na mesto A, jer u ovom slučaju kažemo da su stanice B i C medjusobno skrivene u odnosu na A. Skrivene stanice (hiden stations) mogu redukovati komunikacioni kapacitet mreže zbog toga što mogu uzrokovati koliziju.

Rešenje problema skrivenih terminala sastoji se u korišćenju handshake okvira (RTS i CTS). Na slici 15 prikazano je kako RTS poruka od B stiže do A, ali ne i do C. Ipak, pošto su B i C u oblasti pokrivanja stanice A, poruka CTS koja sadrži informaciju o vremenu trajanja prenosa podataka od B ka A stiže i do stanice C. Na osnovu CTS-a stanica C sada zaključuje da postoji skrivena stanica koja koristi kanal i zbog toga se suzdržava od predaje sve dok vremenski interval specificiran u CTS ne istekne. 
Drugim rečima, CTS okvir kod CSMA/CA handshake-a štiti od kolizije zbog postojanja nevidljivih stanica.

Slika 15. Korišćenje handshake-a kako bi se obezbedili da ne dodje do kolizije usled nevidljive stanice

1.6.2 Problem izložene stanice
Sada ćemo razmotriti situaciju koja je suprotna u odnosu na prethodnu, a naziva se problem izložene stanice (exposed station). U ovom slučaju kada je kanal dostupan stanica se uzdržava od korišćenja kanala. Na slici 16 stanica A predaje podatke stanici B, dok stanica C ima da preda podatke stanici D, pri čemu prenos može da se ostvari bez interferencije sa A, ali se stanica C uzdržava od predaje. Drugim rečima, C je suviše konzervativna i svesno žrtvuje kapacitet kanala.

Slika 16. Problem izložene stanice

U ovom slučaju handshaking poruke ne mogu pomoći, a zbog čega je to tako prikazano je na slici 17.

Slika 17. Korišćenje handshaking-a kod problema izložene stanice

Kao što se vidi sa slike 17 stanica C čuje RTS od A, ali ne čuje CTS od B. Stanica C, nakon što je čula RTS od A čeka odredjeno vreme u toku koga CTS od B pristigne do A. Obe stanice B i A mogu čuti ovaj RTS, ali se stanica A nalazi sada u stanju predaje, a ne u stanju prijema. Ipak stanica B se odaziva sa CTS. Upravo je tu problem. Ako je stanica A počela sa predajom svojih podataka, stanica C ne može da čuje CTS od stanice D jer je došlo do kolizije, tj., C ne može da pošalje svoje podatke D-u. Ona ostaje izložena (exposed) sve dok A ne završi sa slanjem svojih podataka. 
1.7 Fizički nivo
Sagledaćemo 6 specifikacija prikazanih u tabeli 4. Sve implementacije sa izuzetkom infracrveni prenos operativne su u ISM (industrial, scientific, medical) opsegu koji definiše tri nelicencirana frekventna opsega u tri frekventne oblasti 902-928 MHz, 2.400-4.835 GHz, i 5.725-5.850 GHz.

Tabela 4. Specifikacije

	IEEE
	Tehnika
	Opseg
	Modulacija
	Brzina prenosa (Mbps)

	802.11
	FHSS
	2.400-4.835 GHz
	FSK
	1 i 2

	
	DSSS
	2.400-4.835 GHz
	PSK
	1 i 2

	
	nijedna
	infracrveni
	PPM
	1 i 2

	802.11a
	OFDM
	5.725-5.850 GHz
	PSK ili QAM
	6-54

	802.11b
	DSSS
	2.400-4.835 GHz
	PSK
	5.5 i 11

	802.11g
	OFDM
	2.400-4.835 GHz
	različite
	22-54

	802.11n
	OFDM
	5.725-5.850 GHz
	različite
	600


Napomena: PPM – Pulse Position Modulation
1.7.1 IEEE 802.11 FHSS
IEEE 802.11 FHSS koristi metod rada u proširenom spektru sa frekventnim skakanjem. FHSS koristi ISM opseg od 2.400 - 4.835 GHz. Opseg je podeljen na 79 podopsega širine 1 MHz između kojih postoje guard (zaštitni) opsezi. Sekvenca skakanja generiše se od strane generatora pseudoslučajnih brojeva. Kod ove specifikacije korisit se modulaciona tehnika dvo-nivovski FSK ili 4-nivovski FSK sa 1/2 bita po baud-u, što rezultira bitskoj brzini prenosa od 1 ili 2 Mbps, kako je to prikazano na slici 18.
[image: image22.emf]
Slika 18. Fizički nivo kod 802.11 FHSS

1.7.2 IEEE 802.11 DSSS
IEEE 802.11 DSSS korisit metod rada u proširenom spektru zasnovan na konceptu direktne sekvence. DSSS korisit ISM opseg u rasponu 2.400 - 4.835 GHz. Modulaciona tehnika kod ove specifikacije je PSK sa 1 Mbaud/s. Sistem obezbeđuje prenos od 1 ili 2 bita po baud-u (BPSK ili QPSK), što rezultuje bitskoj brzini od 1 ili 2 Mbps, kako je to prikazano na slici 19.

[image: image23.emf]
Slika 19. Fizički nivo kod 802.11 DSSS

1.7.3 IEEE 802.11 infracrveni
IEEE 802.11 infracrveni koristi infracrvenu svetlost u opsegu od 800 do 950 nm. Modulaciona tehnika je PPM. Kod brzine prenosa od 1 Mbps, 4-bitna sekvenca se prvo preslikava u 16-bitnu sekvencu kod koje je samo jedan bit postavljen na 1, a ostali na 0. Kod brzine prenosa od 2 Mbps, 2-bitna sekvenca se prvo preslikava u 4-bitnu sekvencu kod koje je samo jedan bit postavljen na 1 a ostali na 0. Preslikane sekvence se zatim konvertuju u optičke signale, tako što se prisustvo svetlosti odnosi na 1, a odsustvo na 0 (vidi sliku 20).

Slika 20. Fizički nivo kod 802.11 infracrveni

1.7.3 IEEE 802.11a OFDM
IEEE 802.11a OFDM metod koristi ISM band u opsegu od 5.725 - 5.850 GHz. OFDM je sličan FDM prenosu sa jednom razlikom: U datom trenutku svi podopsezi se koriste od strane jednog izvorišta podataka. Izvorišta informacije takmiče se međusobno na nivou veze radi pristupa medijumu. Ceo band je podeljen na 52 podopsega, pri čemu po 48 podopsega se predaje 48 grupa bitova, a 4 podopsega su rezervisana za prenos upravljačke informacije. Deobom ukupnog opsega na podopsege smanjuje se uticaj usled efekta interferencije. Ako se podopsezi koriste slučajno (randomly) povećava se sigurnost u prenosu podataka. OFDM koristi PSK i QAM modulacione tehnike. Standardne brzine prenosa su 18 Mbps (PSK) i 54 Mbps (QAM). 

1.7.4 IEEE 802.11b DSSS
IEEE 802.11b DSSS (high rate direct sequence spread spectrum – HR-DSSS) metod koristi ISM band u opsegu od 2.400-4.835 GHz. HR-DSSS je sličan DSSS-u sa izuzetkom metode kodiranja koja se naziva complementary code keying – CCK. CCK kodira 4 ili 8 bita u jedan CCK simbol. Da bi se ostvarila kompatibilnost sa DSSS, HR-DSSS definiše četiri brzine prenosa podataka, 1, 2, 5.5, i 11 Mbps. Prve dve koriste modulacione tehnike kao i DSSS. Verzija DSSS od 5.5 Mbps korisit BPSK i predaje 1.375 Mbaud/s sa 4-bitnim CCK načinom kodiranja. Kod verzije DSS od 11 Mbps korisit se QPSK a predaje se 1.375 Mbps sa 8-bitnim CCK. Na slici 21 prikazana je modulaciona tehnika za ovaj standard. 

Slika 21. Fizički nivo kod 802.11b
1.7.5 IEEE 802.11g 
Ovom tehnikom definiše se korekcija grešaka u prenosu (forward error correction) a korisit OFDM, u raspoloživom ISM bandu, tj. opsegu od 2.400-4.835 GHz. Modulacionim tehnikama ostvaruje se bitska brzina prenosa od 22 ili 54 Mbps. Ova tehnika je kompatibilna sa 802.11b, ali se korisit modulaciona tehnika OFDM. 
1.7.6 IEEE 802.11n 
Nadograđeni 802.11 projekat naziva se 802.11n (next generation of WLAN). Cilj projekta je da se poveća propusnost (throughput) kod 802.11 WLAN-a. Novi standard ne karakteriše samo veća bitska brzina prenosa nego i eliminacija nekih nepotrebnih suvišnosti (overheads). Ovaj standard korisit MIMO (multiple input multiple output) kako bi se premostio problem šuma kod WLAN-ova. Ideja se sastoji u sledećem: Ako je moguće poslati veći broj signala i primiti veći broj signala tada smo u boljoj situaciji da eliminišemo šum. Neke implementacije ovog projekta ostvaruju bitske brzine prenosa od 600 Mbps. 
2. ZigBee

ZigBee je standard kojim se definišu komunikacioni protokoli kod bežičnih mreža, tj. mreže koje rade sa malim bitskim brzinama prenosa, a kratkog su dometa ( low data rate short range wireless networks). ZigBee uređaji mogu da rade u tri frekventna opsega, 866 MHz, 915MHz i 2.4GHz. Maksimalna bitska brzina prenosa je 250 kbps. Ovi uređaji se uglavnom napajaju baterijski, pri čemu su mala bitska brzina prenosa podataka, niska cena i dugi životni vek baterije osnovni projektantski zahtevi koje treba zadovoljiti kod realizacije. Kod najvećeg broja ZigBee aplikacija, zbog ograničenog kapaciteta baterije, uređaji rade u dva režima rada, aktivni režim rada (active mode) i režim rada spavanje (sleep mode). Alternartivno, režim rada spavanje se naziva i režim rada ušteda-energije ( power-saving mode). Kao rezultat ovakvog načina rada, životni vek uređaja bez zamene baterije može biti i nekoliko godina. Faktor popune (duty cycle) koji predstavlja odnos između vremena provedenog u aktivni i režim rada spavanja, nalazi se u granicama od 0.001 do 1%. Što je ovaj odnos manji, baterija se manje troši, tj. duže traje. 

Standardno ZigBee uređaji se koriste za monitorisanje vitalnih zdravstvenih parametara pacijenata, kod bežičnih senzorskih mreža itd. 

2.1 ZigBee u odnosu na Bluetooth i IEEE 802.11

Komparativne karakteristike tri najšire prihvaćena standarda za bežični prenos podataka kratkog dometa prikazane su na slici 2.1. 

Slika 2.1. Uporedba ZigBee standarda sa Bluetooth-om i IEEE 802.11b

Male bitske brzine prenosa čine da ZigBee ne predstavlja dobar izbor bežičnih Internet aplikacija ili bežičnih CD plejera, tj. rešenja kod kojih se zahteva brzina prenosa > 1Mbps. Ali ako je cilj da se kod bežičnih komunikacija vrši prenos i predaja relativno jednostavnih komandi i/ili vrši prikupljanje podataka od senzora za temperaturu, vlažnost, pritisak, i dr. (akvizicija sa senzora promenljivih veličina), tada ZigBee predstavlja efikasno rešenje. 
2.2 Klase bežičnih mreža kratkog dometa

Bežične mreže kratkog dometa (vidi sliku 2.2) se mogu podeliti na sledeće dve kategorije:
a) Bežične lokalne računarske mreže (WLAN) – analizirane u poglavlju IEEE 802.11 WLAN;

b) Bežične personalne mreže (Wireless Personal Area Networks) – WPAN

Slika 2.2 Klase bežičnih mreža kratkog dometa

Kao što se vidi sa slike 2.2, WPAN-ovi se dele na sledeće tri klase:

i) High-Rate (HR-WPAN) – definisane su standardom IEEE 802.15.3, a koriste se za bitske brzine od 11 do 55Mbps. Ove brzine prenosa tipične su za bežični prenos signala sa video kamere u realnom vremenu u kućnom okruženju (u okviru jedne sobe).

ii) Bluetooth (Medium Rate WPAN) – karakteriše se velikom bitskom brzinom od 3Mbps. Bluetooth je pogodan za aplikacije kod bežičnog povezivanja uređaja (maksimalno rastojanje od 2 do 10m), tipa mobilni miš ili mobilni telefon sa PC mašinom, bežični telefon sa lokalnom kućnom telefonskom centralom, prenos visoko-kvalitetnog govornog signala kod bežičnih slušalica, tj. kod onih aplikacija i mreža gde se zahteva srednja bitska brzina prenosa (medium data rate – MR WPAN).

iii) LR WPAN ( Low Rate WPAN) – karakteriše se maksimalnom bitskom brzinom od 250 kbps. 

2.3 Odnos između ZigBee i IEEE 802.15.4 standarda

Nivoi protokola kod ZigBee bežičnog umrežavanja prikazani su na slici 2.3

Slika 2.3 Nivoi protokola kod ZigBee bežičnog umrežavanja

Kao što se vidi sa slike 2.3 donja dva nivoa definisana su standardom IEEE 802.15.4. Ovim standardom definišu se specifikacije na fizičkom PHY i MAC nivou, što znači da je 802.15.4 razvijenih nezavisno od ZigBee standarda, i da se može samostalno implementirati (vidi sliku 2.4).

Parametri koji se na fizičkom nivou protokola IEEE 802.15.4 definišu su: frekvencija rada, bitska brzina prenosa podataka, osetljivost prijemnika, i tip uređaja. 

Slika 2.4 Protokol umrežavanja se može zasnovati na 802.15.4 pri čemu on ne mora da bude u saglasnosti sa ZigBee

2.4 Frekventni opsezi i brzine prenosa

Kod zadnje verzije IEEE 802.15.4 od septembra 2006. godine postoje sledeća tri frekventna opsega za prenos podataka:

1) 868-868.6 MHz ( opseg 868 MHz) – koristi se u Evropi 

2) 902-928 MHz (opseg 915 MHz) – koristi se u Severnoj Americi

3) 2400–2483.5 MHz ( opseg 2.4 GHz) – koristi se širom sveta

Detalji koji se odnose na sva tri opsega prikazani su u tabeli 2.1. Standardom IEEE 802.15.4 zahteva se da svi primopredajnici (transceivers) podržavaju rad u oba opsega 868 MHz i 915 MHz, pa se zbog toga ova dva opsega često u kataloškim podacima navode kao 868/915 MHz.

Tabela 1. Brzina prenosa podataka i frekvencija rada kod IEEE 802.15.4

Kod IEEE 802.15.4 postoje sledeća tri tipa modulacije: 
1) Binary Phase Shift Keying ( BPSK)

2) Amplitude Shift Keying (ASK)

3) Offset Quadrature Phase Shift Keying (O-QPSK)

Kod BPSK i O-QPSK digitalni podatak odgovara fazi signala, a kod ASK amplitudi signala. 

U cilju poboljšanja RF propagacione karakteristike prijemnika usled refleksije signala duž različitih puteva ( multipath propagation) koriste se sledeće dve tehnike prenosa:

a) DSSS (direct sequence spread spectrum)

b) PSSS ( parallel sequence spread spectrum)

2.5 Tipovi uređaja

Standardom IEEE 802.15.4 definisana se sledeća dva tipa uređaja:

1) Potpuno funkcionalni uređaji (full-function devices-FFD) – u stanju su da obavljaju sve zadatke definisane standardom IEEE 802.15.4. 

2) Uređaji sa redukovanom funkcijom (reduced-function devices-RFD) – namenjeni su za jednostavne aplikacije kakve su uključivanje i isključivanje svetla.

2.6 Uloga uređaja
Kod IEEE 802.15.4 mreža, FFD uređaji mogu imati tri različite uloge:

a) Koordinator – u stanju je da prenosi poruke na relejni način (posrednik u prenosu)

b) PAN koordinator – glavni kontroler PAN-a

3) Uređaj – kada se ne ponaša kao koordinator naziva se uređaj (device)

Kod ZigBee standarda (vidi sliku 2.5) koristi se nešto drugačija terminologija. ZigBee koordinator odgovara IEEE 802.15.4 PAN koordinatoru. ZigBee ruter je uređaj koji može delovati kao IEEE 802.15.4 koordinator. Konačno, ZigBee krajnji uređaj (end device) je uređaj koji nije ni koordinator ni ruter. 

Slika 2.5 Uloga uređaja kod IEEE 802.15.4 i ZigBee standarda

2.7 ZigBee mrežne topologije

Na nivou toplogije mreže upravljanje kod ZigBee se obavlja od strane mrežnog nivoa. Standardom IEEE 802.15.4 specificirane su dve topologije: zvezda i peer-to-peer (P2P).

Kod topologije zvezda (vidi sliku 2.6) svaki uređaj u mreži može da komunicira sa PAN koordinatama. 

Slika 2.6 Mrežna topologija tipa zvezda

Kod P2P topologije (vidi sliku 2.7) svaki uređaj može direktno da komunicira sa drugim uređajem ako su uređaji locirani u odgovarajućoj oblasti u kojoj je moguće ostvariti vezu.

Slika 2.7 Mrežna topologija tipa rešetka (mesh)

FFD uređaj može biti PAN kontroler, a to je obično onaj uređaj koji prvi na početku rada inicira komunikaciju. Svi uređaji u mreži koji učestvuju u relejnom prenosu su FFD, jer RFD nije u stanju da radi u relejnom režimu rada. 
Pored mrežne topologije rešetka, postoji i topologija stablo (tree). Kod ove topologije ZigBee koordinator (PAN koordinator) inicira uspostavljanje mreže, dok ZigBee ruteri formiraju grane i relejno prenose poruke. Na slici 2.8 prikazan je način prenosa poruke od uređaja A do uređaja B u veći broj preskoka (multihopping).

Slika 2.8 Mrežna topologija tipa stablo kod ZigBee

Nezavisno od topologije, mrežu tipa 802.15.4 kreira PAN koordinator. Uloga PAN koordinatora je sledeća:

1) Svakom uređaju u mreži dodeljuje jedinstvenu 16-ili 64- bitnu adresu.

2) Inicira, završava i rutira poruku kroz mrežu

3) Za potrebe mreže selektuje jedinstveni PAN identifikator, koji uređajima u okviru mreže omogućava 16-bitni metod adresiranja koristeći adrese manjeg obima

Na nivou mreže postoji samo jedan PAN koordinator koji je povezan na mrežno napajanje, a ne baterijsko. Svi ostali uređaji napajaju se baterijski. 

2.8 Osnovni koncepti komuniciranja kod ZigBee i IEEE 802.15.4 

Mehanizmi pristupa kanalu koji se koristi kod IEEE 802.15.4 je CSMA-CA. Kada uređaj želi da preda signal on prvo osluškuje kanal. Ovaj zadatak se naziva ušteda-energije (energy detection- ED) pri čemu prijemnik ne dekodira signal nego samo nadgleda da li postoji emisija. Ako kanal nije slobodan uređaj se isključuje za proizvoljni period i pokušava nakon toga ponovo da se uključi. 

2.8.1 Beacon-zasnovano u odnosu na non-beacon umrežavanje

Postoje sledeća dva metoda koji se tiču pristupa kanalu:

1) Pristup kanalu baziran na izbegavanju sudara (contention-based channel access) – svi uređaji koji žele da emituju na istom frekventnom kanalu koriste CSMA-CA mehanizam, a prvi koji ustanovi da je kanal slobodan počne sa predajom. 

2) Pristup kada ne postoji sudar (contention free)- PAN koordinator pojedinom uređaju dodeljuje specificirani vremenski slot koji se naziva garantovani vremenski slot ( guaranted time slot-GTS). Kod predaje u okviru GTS-a ne dolazi do kolizije. 

Da bi se koristio GTS, PAN koordinator mora da sinhronizuje sve uređaje u mreži. Beacon je poruka koja ima specifični format, a koristi se za sinhronizaciju oscilatora čvorova u mreži. Koordinator koji ima mogućnost da emituje beacon signal za potrebe sinhronizacije rada mreže naziva se beacon-enabled PAN. Nedostatak ovog pristupa je taj što se skraćuje životni vek uređaja, tj. baterija se brže troši. Mreže kod kojih PAN koordinator ne emituje beacon nazivaju se non-beacon mreže. U ovom slučaju glavni problem koji se javlja je izbegavanje sudara u toku slanja. 
2.8.2 Metodi prenosa podataka
Kod IEEE 802.15.4 postoje sledeća tri tipa prenosa podataka:

1) Prenos podataka od uređaja ka koordinatoru (vidi sliku 2.9)

2) Prenos podataka od koorinatora ka uređaju (vidi sliku 2.10)

3) Prenos između dva ravnopravna uređaja (Peer Devices) 

Sva tri metoda se koriste kod P2P tehnologije, dok se kod topologije stablo koriste samo prve dve. 

Slika 2.9 Prenos podataka ka koordinatoru kod IEEE 802.15.4: a) Beacon-enabled
b) Non-beacon enabled
[image: image36.emf]
Slika 2.10 Prenos podataka od koordinatora ka uređaju: a) Beacon-enabled, b) Non-beacon enabled
Verifikacija ispravnosti prenosa podataka kod IEEE 802.15.4 vrši se pomoću 16-bitne FCS. 

2.8.3 Adresiranje kod ZigBee
Svaki uređaj u mreži ima svoju jedinstvenu adresu. Kod IEEE 802.15.4 koriste se sledeća dva metoda adresiranja:
a) 16-bitna kratka adresa – omogućava komunikaciju u okviru mreže. Kombinacijom jedinstvenog PAN identifikatora i kratke adrese moguće je ostvariti komunikaciju između nezavisnih mreža. 

b) 64-bitna adresa – mogući broj adresa je 264 ~ 1.8*1019
Mrežni nivo (NWK) kod ZigBee protokola dodeljuje 16-bitnu NWK adresu pored IEEE adrese. Na osnovu Look-Up tabele vrši se preslikavanje 64-bitne IEEE adrese u NWK adresu. 

Svaki radio u mreži može da ima jedinstvenu IEEE i jedinstvenu NWK adresu, ali se na jedan radio mogu maksimalno povezati do 240 uređaja, pri čemu je svakom uređaju dodeljen broj od 1 do 240 poznat kao krajnja adresa (endpoint address). 

2.9 Funkcije mrežnog nivoa kod ZigBee i IEEE 802.15.4 

Kao što smo već napomenuli, nivoi protokola kod ZigBee-a prikazani su na slici 2.3. 

2.9.1 Fizički nivo i struktura paketa
Fizički nivo, PHY, je najbliži hardveru i direktno upravlja i komunicira sa radio primo-predajnikom. Ovaj nivo aktivira radio koji prima ili predaje pakete, selektuje frekvenciju kanala ili proverava da li se kanal tekuće koristi od strane drugih uređaja. 

Opšta struktura paketa prikazana je na slici 2.11. Paket čine sledeće tri komponente:

1) Zaglavlje sinhronizacije (synchronization header – SHR) 

2) PHY zaglavlje (PHR header)

3) PHY informacija (PHY payload)

Slika 2.11 Stuktura paketa kod ZigBee

2.9.2 MAC nivo
MAC nivo-om se ostvaruje interfejs između PHY i NWK nivoa. MAC je odgovoran za generisanje beacon-a i sinhronizaciju uređaja na beacon-enabled mrežu.
Strukture kod MAC nivoa
a) MAC zaglavlje (MAC header- MHR) – sadrži informaciju koja se tiče adresiranja i bezbednosti (security). 

b) MAC informacija (MAC payload) – polje promenljive dužine i sadrži komande i podatke. 
c) MAC rep (MAC footer- MFR) – sadrži 16-bitnu FCS za proveru grešaka u prenosu podataka.
Standardom IEEE 802.15.4 definišu se sledeće četiri strukture MAC okvira:
1) Beacon okvir (vidi sliku 2.12)

2) Okvir podataka (vidi sliku 2.13)

3) Okvir potvrde ( vidi sliku 2.14)

4) MAC komandni okvir (vidi sliku 2.15)

Slika 2.12 Struktura MAC beacon okvira

Slika 2.13 Struktura MAC data okvira

[image: image40.emf]
Slika 2.14 Struktura MAC acknowledgment okvira

[image: image41.emf]
Slika 2.15 Struktura MAC command okvira

2.9.3 NWK nivo 
NWK okvir se sastoji od dva dela (vidi sliku 2.11):

a) NWK zaglavlje (NHR) – sadrži informaciju koja se odnosi na adresiranje na mrežnom nivou kao i upravljačku informaciju

b) NWK payload – dostavlja se od strane APS podnivoa

2.9.4 APL nivo
APL nivo je najviši nivo protokola kod ZigBee. APS okvir (vidi sliku 2.11) se sastoji od:

b1) APS zaglavlje (APS header) – sadrži informaciju koja se tiče upravljanja i adresiranja na aplikacionom nivou 

b2) Pomoćno zaglavlje okvira (auxiliary frame header – HDR) – sadrži informaciju o mehanizmu koji se odnosi na bezbednost okvira i bezbednost korišćenja ključa

b3) APS payload – sadrži komande i podatke 

b4) Poruka o integritetu poruke (message integrity code – MIC) – poruka bezbednosti APS okvira koja se koristi za neautorizovanu promenu sadržaja poruke.
3. Bluetooth  
Bluetooth je WLAN tehnologija namenjena za povezivanje uređaja koji obavljaju različite funkcije, kakvi su na primer telefoni, notebook-ovi, računari (desktop i laptop), kamere, štampači i drugi uređaji koji su međusobno raspoređeni na kratka rastojanja. Bluetooth LAN je ad-hoc mreža što znači da se mreža formira spontano, a uređaji nazvani naprave (gadgets), međusobno sami se pronalaze i formiraju mrežu koja se naziva piconet. Bluetooth LAN se može povezati na Internet ako jedna od naprava ima tu mogućnost. Po svojoj prirodi, Bluetooth LAN ne može biti mreža velikog obima, jer kada veliki broj naprava pokuša da se međusobno poveže nastaje haos. 
Bluetooth tehnologija ima nekoliko aplikacija. Bežični miš ili tastatura mogu komunicirati sa računarom koristeći ovu tehnologiju. Monitoring uređaji u bolnicama mogu komunicirati sa senzorima lociranih na telu pacijenta, senzori u sistemima za protiv-požar i protiv-provalu obično se bežično povezuju sa glavnom stanicom, itd. 

Danas Bluetooth tehnologija predstavlja implementacija protokola definisan standardom IEEE 802.15. Ovim standardom se definiše WPAN koji je operativan u okviru jedne sobe ili male hale. 

3.1 Arhitektura Bluetooth-a  
Kod Bluetooth-a definisana su sledeća dva tipa mreže:

a) Piconet  
Piconet je mala mreža koju čine do 8 stanica, pri čemu se jedna od njih naziva primarna, a ostale su sekundarne. Sve sekundarne stanice sinhronizuju svoje taktne oscilatore i sekvence skakanja frekvencije u odnosu na primarnu. Piconet ima samo jednu primarnu stanicu. Komunikacija između primarne i sekundarnih stanica može biti tipa jedan-prema-jedan ili jeda-prema-više. Na slici 3.1 prikazan je piconet. 

Slika 3.1 Piconet

I pored toga što piconet može da čini do maksimalno 7 sekundarnih stanica, dodatne (višak) sekundarnih stanica se mogu nalaziti u stanje-parkirano (parked state). Parkirana stanica u sinhronizmu je sa primarnom, ali ne može učestvovati u komunikaciji sve dok ne pređe iz stanja parkirano u stanje aktivno. S obzirom da samo 8 stanica može biti u stanje aktivno, aktiviranje iz stanja parkirano u stanje aktivno podrazumeva da neka od aktivnih stanica mora da pređe u stanje parkirano. 
b) Scaternet
Piconet-ovi se mogu kombinovati (grupisati) kreirajući pri tome formu WLAN-a koja se naziva scaternet. Pri tome sekundarna stanica iz jednog piconet-a može biti primarna u drugom piconet-u. Ova stanica može da prima poruke od druge primarne stanice u prvom piconet-u (kao sekundarna), a da deluje kao primarna, tj. da isporučuje poruke sekundarnim stanicama u drugom piconet-u. Drugim rečima, stanica može da bude član dva piconet-a. Na slici 3.2 prikazan je scaternet.

Slika 3.2 Scaternet

3.1 Bluetooth uređaji

Svaki Bluetooth uređaj ima ugrađeno radio-primo-predajnik malog dometa (short-range radio transmitter). Tekuća brzina prenosa podataka je 1 Mbps, a frekventni opseg rada 2.4 GHz. To znači da postoji realna mogućnost od interferencije između IEEE 802.11b WLAN-a i Bluetooth WLAN-a. 

3.3 Bluetooth nivoi  
Bluetooth koristi nekoliko nivoa koji nisu baš mnogo u skladu sa Internet modelom. Na slici 3.3 prikazani su ovi nivoi. 

Slika 3.3 Bluetooth nivoi

3.3.1 L2CAP
Logical Link Control and Adaptation Protocol ili L2CAP (L2 znači LL), u grubim crtama je ekvivalentan LLC podnivou kod LAN-ova. L2CAP se koristi za razmenu podataka kod ACL (asynchronous connectionless link) veza, pošto SCO (synchronous connection-oriented) kanali ne koriste L2CAP. Na slici 3.4 prikazan je format paketa podataka na ovom nivou.

[image: image45.emf]
Slika 3.4 L2CAP-ov format paketa podataka

Polje Length obima 16 bita definiše obim podataka u bajtovima koji dolaze sa viših nivoa protokola. Podaci mogu biti obima od 0 do 65535 bajta. Polje Channel ID (CID) definiše jedinstveni identifikator za potrebe virtuelnog kanala koji se kreira na ovom nivou. Osnovne funkcije koje obavlja L2CAP su sledeće:
Multipleksiranje
L2CAP može da obavi multipleksiranje. Na predajnoj strani L2CAP prihvata podatke od gornjih nivoa protokola i predaje ih baseband nivou. Na prijemnoj strani L2CAP prihvata okvire od baseband nivoa, izvlači podatke, i predaje ih odgovarajućem protokol nivou. U suštini, L2CAP kreira virtuelni kanal.  

Segmentacija i reasembliranje
Maksimalni obim payload polja na baseband nivou iznosi 2774 bita ili 343 bajta. Ovo polje sadrži četiri bajta kojim se definiše paket i obim paketa. Zbog toga, obim paketa koji može da pristigne od gornjeg nivoa može biti maksimalnog obima od 339 bajta. Ipak, aplikacioni nivoi ponekad imaju potrebe za slanjem paketa podataka koji može biti i do 65535 bajta (kao na primer, Internet paket). L2CAP deli ovako velike pakete na segmente i dodaje ekstra informaciju kako bi definisao lokaciju segmenta u okviru izvornog paketa (broj segmenta u okviru paketa). Drugim rečima, L2CAP segmentira paket na strani izvorišta, a reasemblira ga na strani odredišta. 

Kvalitet servisa 
Bluetooth omogućava stanicama da definišu određeni nivo kvaliteta servisa (Quality of Service- QoS). Za slučaj da QoS nije definisan, Bluetooth po definiciji (by default) koristi seris nazvan best-effort servis.
Upravljanje grupom 
Dodatna L2CAP mogućnost ogleda se u tome što omogućava uređajima mežusobno da kreiraju logički tip adresiranja. Ova varijanta slična je kao i selektivna emisija (multicasting). Na primer, dva ili tri sekundarna uređaja mogu biti deo multicast grupe kako bi bili u stanju da primaju podatke od primarne stanice. 

3.3.2 Baseband nivo  
U grubim crtama, baseband nivo ekvivalentan je MAC podnivou kod LAN-ova. Metod pristupa je TDMA. Primarna i sekundarne stanice međusobno komuniciraju koristeći vremenske slotove (time slots). Dužina vremenskog slota iznosi 625 μs. To znači da se u toku tog perioda koristi jedna frekvencija, a to odgovara vremenu kada primarna stanica predaje okvir sekundarnoj, ili sekundarna predaje okvir primarnoj. Naglasimo da se komunikacija obavlja samo između primarne i sekundarne stanice, dok sekundarne ne mogu međusobno komunicirati. 

TDMA 
Bluetooth koristi jedan oblik TDMA nazvan TDD-TDMA (time division duplex-TDMA). TDD-TDMA je u suštini polu-dupleks komunikacija kod koje predajnik i prijemnik šalju i primaju podatke ali ne istovremeno, a pri tome komunikacija u svakom pravcu koristi različite frekventne skokove (koristi se FHSS). Ovakav način prenosa sličan je toki-voki prenosu, pri čemu se koriste različiti frekventni nosioci. U odnosu na to kako se ostvaruje komunikacija između primarne i sekundarnih stanica, razlikujemo:
a) Komunikacija sa jednom sekundarnom stanicom – Ako piconet ima samo jednu sekundarnu stanicu, tada je TDMA rad jednostavan. Vreme se deli na slotove trajanja 625 μs. Primarna stanica koristi parno-numerisane slotove (0, 2, 4, ...), a sekundarna neparno numerisane slotove (1, 3, 5, ...). TDD-TDMA omogućava primarnoj i sekundarnoj stanici da komuniciraju u polu-dupleks režimu rada. U toku trajanja slota 0, primarna predaje a sekundarna prima, dok u slotu 1, sekundarna predaje a primarna prima. Ciklus, prikazan na slici 3.5 ukazuje na način komuniciranja. 

Slika 3.5 Komunikacija sa jednom sekundarnom stanicom

b) Komunikacija sa većim brojem sekundarnih stanica – proces komuniciranja je nešto složeniji kada u jendom piconet-u postoji više od jedne stanice. Ponovo, primarna koristi parno numerisane slotove, dok sekundarna predaje u naredno neparno numerisanom slotu pod uslovom da je paket iz prethodnog slota bio adresiran (namenjen) za tu sekundarnu stanicu. Sve sekundarne stanice osluškuju parno numerisane slotove, ali samo jedna od sekundarnih stanica predaje podatke u neprano numerisanom slotu. Na slici 3.6 prikazan je ovaj scenario. 

Slika 3.6 Komunikacija sa većim brojem sekundarnih stanica

Analizom slike 3.6 uočavaju se sledeće aktivnosti:
1) U slotu 0, primarna stanica predaje okvir sekundarnoj stanici 1;

2) U slotu 1, samo sekundarna stanica 1 predaje okvir primarnoj, jer je prethodni okvir bio adresiran na sekundarnu stanicu 1, ostale su bile u stanju mirovanja;

3) U slotu 2, primarna predaje okvir sekundarnoj 2;

4) U slotu 3, sekundarna 2 predaje okvir primarnoj, jer je u prethodnom okviru bila adresirana sekundarna 2. Ostale stanice su u stanju mirovanja;
5) Ciklus produžava 

Može se slobodno kazati da je ovaj metod pristupa sličan operaciji poll/select sa rezervacijom. Kada primarna izabere sekundarnu, ona je takođe i proziva (polls). Naredni vremenski slot je rezervisan (namenjen) da prozvana stanica preda svoj okvir. Ako prozvana stanica nema okvir za predaju, po kanalu se ne prenose podaci. 

VEZE
Između primarne i sekundarne stanice mogu se kreirati sledeća dva tipa veza: 

a) SCO  (synchronous connection oriented) – veza se koristi kada je izbegavanje latencije (kašnjenje u isporuci podataka) mnogo važnije u odnosu na integritet (isporuka podataka bez grešaka). Kod SCO veze između predajne i prijemne stanice kreira se fizička veza putem rezervisanja specifičnih slotova u regularnim vremenskim intervalima. Osnovna vremenska jedinica konektiranja je dužine dva slota, po jedan za svaki smer prenosa. Kada se paket ošteti, on se nikad ne reemituje. SCO se koristi za prenos govornog signala u realnom vremenu, tj. u situacijama kada je izbegavanje kašnjenja najvažnije. Sekundarna stanica može da kreira do tri SCO veze sa primarnom, predajući digitalizovani audio signal (PCM) brzinom od 64 kbps po svakoj vezi (link-u). 

b) ACL (asynchronous connectionless link) – koristi se kada je integritet podataka mnogo važniji od latencije (kašnjenja). Kod ovog tipa veze, ako su korisni podaci (payload data) ,enkapsulirani u okviru, oštećeni tada se zahteva retransmisija. Sekundarna stanica vraća ACL okvir u dostupno neparno numerisanom slotu, ako je prethodni slot bio adresiran (odnosio se) na tu stanicu. ACL može da koristi jedan, tri ili veći broj slotova kako bi ostvario maksimalnu bitsku brzinu prenosa od 721 kbps. 

Format okvira kod baseband-a 
Postoje tri tipa okvira kod baseband nivoa: jedan-slot, tri-slota i pet-slota. Slot je trajanja 625 μs. Kod okvira tipa jedan-slot, 259 μs je potrebno vremena za realizaciju frekventnog skakanja i upravljačkih mehanizama. To znači da okvir tipa jedan-slot traje 625 – 259= 366 μs. Sa 1 MHz propusnim opsegom i 1 bit/Hz, veličina (obim) okvira tipa jedan-slot odgovara prenosu od 366 bita. 

Okvir tipa tri-slota zauzima tri slota. S obzirom da se 259 μs vremena troši za potrebe freknventnog skakanja, to ostaje 3*625 – 259 = 1616 μs, ili 1616 bita. Uređaj koji koristi okvir tipa tri-slota ostaje na istom frekventnom skoku (isti je frekventni nosioc) za vreme trajanja sva tri slota. I pored toga što se koristi samo jedinični preskok, potroše se tri preskok broja. To znači da broj preskoka za svaki okvir jednak je broju koji odgovara prvom slotu okvira. 

Okvir tipa pet-slota takođe koristi 259 μs za potrebe frekventnog skakanja, što znači da je dužina okvira 5*625 – 259 = 2866 bita. 

Važeći format za sva tri tipa okvira prikazan je na slici 3.7.

Slika 3.7 Tipovi formata okvira
3.3.3 Radio nivo
Radio nivo, grubo posmatrano, ekvivalentan je PHY nivou kod Internet modela. Bluetooth uređaji troše malo energije, a domet predajnika je obično ograničen na 10 m. 

Frekventni opseg – Bluetooth koristi 2.4 GHz ISM frekventni opseg podeljen na 79 kanala, svaki širine 1 MHz. 

FHSS – Bluetooth u cilju izbegavanja interferencije sa drugim uređajima i mrežama na fizičkom nivou koristi FHSS (frequency hopping spread spectrum) metod. U sekundi se ostvaruje do 1600 preskoka, što znači da svaki uređaj menja svoju modulacionu frekvenciju 1600 puta u sekundi. Uređaj koristi jednu frekvenciju samo u toku 625 μs (1/1600 s) pre nego što se obavi skok na drugu frekvenciju, tj. vreme rada na jednoj frekvenciji je 625 μs.
Modulacija – Da bi se bitovi transformisali u signale, Bluetooth koristi sofisticiranu verziju FSK, koja se naziva GFSK (FSK sa Gausovim filtriranjem propusnog opsega). Kod GFSK postoji noseća frekvencija. Bit 1 se predstavlja frekventnom devijacijom iznad nosioca, a 0 frekventnom devijacijom ispod nosioca. Frekvencije, u MHz, za svaki kanal se definišu na sledeći način:

fc = 2402 + nMHz,              n= 0, 1, 2, ..., 78
Primera radi, prvi kanal koristi noseću frekvenciju 2402 MHz (2.402 GHz), a noseća frekvencija drugog kanala je 2403 MHz (2.403 GHz). 

4. WiMAX
Worldwide Interoperability for Microwave Access (WiMAX) je IEEE standard 802.16 (za fiksne bežične mreže) i 802.16e (za mobilne veze) kojim se obezbeđuje široko-pojasni bežični pristup na nivou „zadnje milje“, koji predstavlja alternativno rešenje za kablovski modem i telefonski DSL servis. WiMAX nudi optimalan opseg i propusnost za pretplatnike koji se nalaze na direktno-vidljivom-putu (line-of-sight (LOS) subscribers) tj. duž puta na kome ne postoje prepreke, kao i prihvatljivi opseg i propusnost pretplatnicima koji nisu-na-direkto-vidljivom putu (non-line-of-sight, NLOS), u odnosu na baznu stanucu. 
Mnogi korisnici upoređuju WiMAX sa WiFi-om. Kod WiMAX-a kao i kod WiFi-a koristi se infrastruktura bazirana na baznoj stanici, ali WiMAX nudi mnogo više u odnosu na WiFi. Dok se WiFi-om pokriva oblast od oko 60-ak metara, kod WiMAX-a oblast pokrivanja iznosi oko 10 km. Takođe WiMAX nudi znatno veću sigurnost, pouzdanost, QoS, i propusnost u odnosu na WiFi. 

4.1 Arhitektura
Analiziraćemo u kratkim crtama arhitekturu WiMAX-a. 

4.1.1 Bazna stanica
Osnovni gradivni blokovi WiMAX bazne stanice su radio podsistem i antena. Svaki WiMAX radio podsistem poseduje predajnik i prijemnik, i predaje/prima signale čija je frekvencija između 2 i 11 GHz. WiMAX koristi softverski definisani radio (SDR) sistem. Sa ciljem da se optimiziraju performanse za datu aplikaciju kod WiMAX-a se koriste tri tipa antena, omni-direkciona, sektorska, i panelna. WiMAX koristi beamstearing adaptivni antenski sistem (addaptive antenna system – AAS, sistem koji koristi veći broj antena kako na strani terminala tako i bazne stanice sve sa ciljem da poboljša performanse). Kada predaje, AAS antena može da fokusira svoju predajnu energiju u smeru prijemnika, a dok prima, da se fokusira u smeru predajnog uređaja. 
Dodatne mere koje se kod WiMAX-a koriste za izbegavanje interferencije se odnose na primenu OFDMA i MIMO antenskog sistema. OFDMA predstavlja metod višestrukog pristupa koji omogućava simultani prenos ka i od nekoliko korisnika, radi u skladu sa AAS i MIMO u cilju značajnog poboljšanja propusnosti, povećanja opsega pokrivanja veze, i smanjenje interferencije. 

4.1.2 Pretplatničke stanice
Pretplatnička stanica (subscriber unit ili customer premises equipment - CPE) dostupna je u dve varijante, za unutrašnju (indoor) i spoljašnju (outdoor) ugradnju. Unutrašnja jedinica veličine je i forme kablovskog ili DSL modema i samostalno je instaliran korisnik, ali zbog radio gubitaka, poželjno je da pretplatnik bude bliži baznoj stanici. Verzija za spoljašnju ugradnju obima je rezidentne satelitske antene (tanjir) i mora da se instalira od strane stručnih lica. 

4.1.3 Prenosiva jedinica
Korišćenjem potencijala mobilnog WiMAX-a, javlja se povećani interes za korišćenjem prenosivih jedinica, koji uključuju handset-ove, razne PC periferije, embedded uređaje u laptopovima, komercijalne uređaje kakvi su MP3 plejeri, terminali za video igre i td. 

4.2 Nivo veze
MAC kod WiFi-a korisit metod pristupa medijumu za prenos koji se bazira na sudaru (contention access). Ovakav pristup dovodi do toga da pretplatničke stanice koje su udaljene od AP-a mogu repetitivno da prekidaju rad bližih stanica. MAC kod WiMAX-a koristi scheduling algoritam. Pretplatnička stanica treba prvo da se takmiči kako bi inicijalno „ušla“ u mrežu. Slot pristupa se zatim dodeljuje tom pretplatniku uvek kad se poziva. 

4.3 Fizički nivo
Standardom 802.16e-2005 specificiraju se opseg od 2 do 11 GHz, skalabilni OFDMA (scalable OFDMA - SOFDMA), MIMO antena, i mogućnost za potpunu podršku mobilnosti. 

4.4 Aplikacije
Cilj WiMAX-a je da obezbedi jeftina alternativna rešenja za postojeće telekomunikacione strukture, uključujući telefonske kompanije koje koriste žičani (kablovski) razvod, celularne mreže, i kablovsku TV koaksijalno kablovsku infrastrukturu.    

